Aneurizma torakalne aorte

**Aneurizma torakalne aorte** je aneurizma aorte koja se primarno javlja u grudnom košu.

Aneurizma torakalne aorte je "baloniranje" ili *zadebljanje gornjeg aspekta aorte*, iznad dijafragme. Ako nisu na vrijeme otkriveni mogu biti fatalni zbog disekcije ili "iskakanja" aneurizme što dovodi do gotovo trenutne smrti. Torakalne aneurizme su rjeđe od aneurizme abdominalne aorte . Vjerovatnije je da sifilitična aneurizma bude također i aneurizma torakalne aorte nego aneurizma abdominalne aorte. Ovo stanje se obično liječi specijaliziranim multidisciplinarnim pristupom od strane vaskularnih i kardiohirurga.

## Primjer 
mini|Aneurizma torakalne aorte sa strelicom koja označava bočnu granicu aorte

### Komplikacije 
mini|CT s kontrastom puknutog velikog (7&nbsp;cm) torakalnog aneurizma, sa crnom strelicom koja pokazuje aortu, a bijela strelica pokazuje krv u grudnom košu
Glavni uzroci smrti zbog torakalne aneurizme su disekcija i ruptura. U slučajevima rupture, stopa smrtnosti je od 50% do 80%.

## Uzroci 
Postoji veliki broj mogućih uzroka. Aneurizmi koji se javljaju kod pacijenata mlađih od 40 godina obično uključuju uzlaznu aortu zbog slabljenja zida aorte povezanog s poremećajima vezivnog tkiva kao što su Marfanov i Ehler-Danlosov sindrom ili kongenitalni bikuspidalni aortni zalistak. Ateroskleroza je glavni uzrok aneurizme silazne aorte, dok aneurizme luka aorte mogu biti posljedica disekcije, ateroskleroze ili čak upale.

### Starost 
Dijagnoza aneurizme torakalne aorte se obično uspostavi kod pacijenata u njihovim 60-im i 70-im godinama.

## Faktori rizika 
Hipertenzija i pušenje su glavni rizični faktori, iako se sve više prepoznaje važnost genetskih faktora. Otprilike 10% pacijenata može imati druge članove porodice koji imaju aneurizme aorte. Također je važno napomenuti da osobe sa historijom aneurizme u drugim dijelovima tijela imaju veće šanse eventualnog razvoja i aneurizme torakalne aorte.

## Dijagnoza 
mini|220x220piksel| Segmenti aorte, sa torakalnom aortom u području označenom zelenom bojom
Smatra se da je Aneurizma torakalne aorte promjer poprečnog presjeka koji prelazi sljedeću graničnu vrijednost :

* 4.5&nbsp;cm u Sjedinjenim Državama 
* 4.0&nbsp;cm u Južnoj Koreji 

Prečnik 3,5&nbsp;cm se generalno smatra proširenim.]]
Američki koledž za kardiologiju, Američko Udruženje za Srce i ostale organizacije su publikovale smjernice u korist ranog otkrivanja bolesti torakalne aorte u martu 2010. godine.

Među smjernicama je sljedeće:

* Prvostepeni srodnici ljudi s aneurizmom ili disekcijom torakalne aorte trebali bi imati snimak aorte kako bi se identificirao potencijalni asimptomatski slučaj.
* Osobe sa simptomima koji upućuju na disekciju torakalne aorte trebalo bi rutinski pregledati "kako bi se ustanovio prethodni rizik od bolesti koji se onda može koristiti za usmjeravanje dijagnostičkih odluka".
* Osobama kojima je dijagnosticiran Marfanov sindrom treba odmah obaviti ehokardiogram za mjerenje aorte te nakon šest mjeseci uraditi provjere proširenja aorte.

## Liječenje 
mini|Stent graft postavljen u torakalnu aortu za liječenje aneurizme torakalne aorte.
Veličina uklonjene aneurizme aorte je ključna za njeno liječenje. Torakalna aorta veća od 4,5&nbsp;cm se općenito definira kao aneurizmatična, dok je veličina veća od 5,5&nbsp;cm predviđena za liječenje, koje može biti ili endovaskularno ili hirurško.

Pokazatelji da je potreban hirurški zahvat većinom ovise o veličini aneurizme. Manje Aneurizme u ascendentnoj aorti mogu zahtijevati operaciju prije nego aneurizme u silaznoj aorti .

Liječenje može biti otvorenim ili endovaskularnim putem. Otvorena hirurška sanacija ostaje primarni standard za liječenje aneurizme torakoabdominalne aorte, a naročito kod pacijenata koji pate od bolesti vezivnog tkiva. Stope postoperativne ishemije kičmene moždine mogu ostati na niskom nivou nakon otvorene hirurške intervencije uz adekvatne mjere opreza i perioperativne poduhvate.

## Epidemiologija 
Svake godine u Sjedinjenim Američkim Državama oko 45.000 ljudi umre od bolesti aorte i sličnih oboljenja. Akutna disekcija aorte, stanje opasno po život zbog prekida zida aorte, pogađa od 5 do 10 pacijenata na milion stanovnika svake godine, najčešće muškarce između 50 i 70 godina. Od onih koje se javljaju kod žena mlađih od 40 godina, skoro polovina se razvije u toku trudnoće. Najveći broj ovih smrtnih slučajeva nastaje kao posljedica komplikacija bolesti torakalne aneurizme 

## Izvori 
## Vanjski linkovi